CELEX: 32007R0580
Language: sk
Date: 2007-05-25 00:00:00
Title: Nariadenie Rady (ES) č. 580/2007 z  29. mája 2007 o vykonávaní dohôd vo forme schválenej zápisnice medzi Európskym spoločenstvom a Brazíliou a medzi Európskym spoločenstvom a Thajskom podľa článku XXVIII Všeobecnej dohody o clách a obchode z roku 1994 (GATT 1994), ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku

30.5.2007   
            
            
               SK
            
            
               Úradný vestník Európskej únie
            
            
               L 138/1
            
         
      NARIADENIE RADY (ES) č. 580/2007
   z 29. mája 2007
   o vykonávaní dohôd vo forme schválenej zápisnice medzi Európskym spoločenstvom a Brazíliou a medzi Európskym spoločenstvom a Thajskom podľa článku XXVIII Všeobecnej dohody o clách a obchode z roku 1994 (GATT 1994), ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133,
   so zreteľom na návrh Komisie,
   keďže:
   
               (1)
            
            
               Nariadením (EHS) č. 2658/87 (1) sa zaviedla nomenklatúra tovarov, ďalej len „kombinovaná nomenklatúra“, a zmluvné sadzby Spoločného colného sadzobníka.
            
         
               (2)
            
            
               Svojím rozhodnutím 2007/360/ES z 29. mája 2007 o uzatvorení dohôd vo forme schválenej zápisnice medzi Európskym spoločenstvom a Brazílskou federatívnou republikou a medzi Európskym spoločenstvom a Thajským kráľovstvom (2) Rada v mene Spoločenstva schválila tieto dohody s cieľom ukončiť rokovania, ktoré sa začali podľa článku XXVIII GATT 1994.
            
         
               (3)
            
            
               Nariadenie (EHS) č. 2658/87 by sa preto malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha I k nariadeniu (EHS) č. 2658/87 sa mení a dopĺňa clami a objemami stanovenými v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. mája 2007
      
         
            Za Radu
         
         
            predseda
         
         J. PLEWA
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 501/2007 (Ú. v. EÚ L 119, 9.5.2007, s. 1).
   
      (2)  Pozri stranu 10 Ú. v. EÚ.
   
      PRÍLOHA
      Bez ohľadu na pravidlá interpretácie kombinovanej nomenklatúry znenie opisu výrobkov je len orientačné a tieto koncesie sa v rámci tejto prílohy určujú podľa príslušnosti k existujúcim číselným znakom KN v čase prijatia tohto nariadenia.
      Časť dva –   Zoznam ciel
      
                  Číselný znak KN
               
               
                  Opis
               
               
                  Colná sadzba
               
            
                  0210 99 39
               
               
                  Nasolené hydinové mäso
               
               
                  1 300 EUR/tonu
               
            
                  1602 31
               
               
                  Upravené morčacie mäso
               
               
                  1 024 EUR/tonu
               
            
                  1602 32 19
               
               
                  Varené kuracie mäso
               
               
                  1 024 EUR/tonu
               
            
         
      Časť tri –   Prílohy k clám
      
                  Číselný znak KN
               
               
                  Opis
               
               
                  Colná sadzba
               
            
                  0210 99 39
               
               
                  Nasolené hydinové mäso
               
               
                  Otvorená colná kvóta 264 245 ton, z toho 170 807 ton sa vyčleňuje pre Brazíliu a 92 610 ton pre Thajsko, sadzba v rámci dovoznej kvóty je 15,4 %
               
            
                  1602 31
               
               
                  Upravené morčacie mäso
               
               
                  Otvorená colná kvóta 103 896 ton, z toho 92 300 ton sa vyčleňuje pre Brazíliu, sadzba v rámci dovoznej kvóty je 8,5 %
               
            
                  1602 32 19
               
               
                  Varené kuracie mäso
               
               
                  Otvorená colná kvóta 250 953 ton, z toho 79 477 ton sa vyčleňuje pre Brazíliu a 160 033 ton pre Thajsko, sadzba v rámci dovoznej kvóty je 8 %
               
            Presný opis cla ES-25 sa uplatní na všetkých príslušných miestach a v príslušných kvótach.